O`FF Prezidenti Avstraliyada OFK kongressida ishtirok etadi

O`zbekiston Futbol Federasiyasi Prezidenti Mirabror Usmonov, O`FF Birinchi vise-prezident Sardor Rahmatullaev Avstraliyaning Melburn shahrida bo`lib o`tadigan OFK Kongressida ishtirok etadilar. Bu haqda olympic.uz nashri xabar beradi.
O`FF delegasiyasi OFK Kongressidan tashqari, 9 yanvar kuni Osiyo Kubogining ochilish uchrashuvi (Avstraliya-Kuvayt)da faxriy mehmonlar qatorida bo`lishadi. Shuningdek, O`FF rahbarlari 10 yanvar kuni Sidneyda o`tkaziladigan O`zbekiston va Shimoliy Koreya o`rtasidagi o`yinga ham borishni rejalashtirishgan.